
VALSTYBINĖ ENERGETIKOS REGULIAVIMO TARYBA

NUTARIMAS
DĖL VALSTYBINĖS ENERGETIKOS REGULIAVIMO TARYBOS 2011 M. LIEPOS 25 D. NUTARIMO NR. O3-193 „DĖL PASINAUDOJIMO ELEKTROS TINKLAIS TVARKOS APRAŠO RENGIMO SĄLYGŲ APRAŠO PATVIRTINIMO“ PAKEITIMO

2025 m. lapkričio 21 d. Nr. O3E-1723
Vilnius


Vadovaudamasi Lietuvos Respublikos elektros energetikos įstatymo 9 straipsnio 3 dalies 36 punktu, 22 straipsnio 31 dalimi, 31 straipsnio 21 dalimi, 39 straipsnio 21 dalimi bei atsižvelgdama į Valstybinės energetikos reguliavimo tarybos Teisės departamento Teisėkūros ir teisinės analizės skyriaus 2025 m. lapkričio 14 d. pažymą Nr. O5E-1350 „Dėl Valstybinės energetikos reguliavimo tarybos nutarimų pakeitimo ir operatorių pasinaudojimo elektros tinklais tvarkos aprašų tvirtinimo“, Valstybinės energetikos reguliavimo taryba nutaria:
Pakeisti Pasinaudojimo elektros tinklais tvarkos aprašo rengimo sąlygų aprašą, patvirtintą Valstybinės energetikos reguliavimo tarybos 2011 m. liepos 25 d. nutarimu Nr. O3-193 „Dėl Pasinaudojimo elektros tinklais tvarkos aprašo rengimo sąlygų aprašo patvirtinimo“:
.	Pakeisti 5 punktą ir jį išdėstyti taip:
„. Operatorius užtikrina skaidrų elektros tinklų pajėgumų padalinimą sistemos naudotojams, trečiųjų asmenų prieigą prie skirstomųjų tinklų ir (ar) perdavimo tinklų, teikia informaciją, reikalingą efektyviai prieigai, valdo prieigą ir pateikia paaiškinimus, kai tokia prieiga nesuteikiama. Tais atvejais, kai nustatomi prijungimo pajėgumų arba eksploatavimo apribojimai, operatorius Sąlygų apraše nustatytais kriterijais užtikrina, kad jie būtų nustatomi remiantis skaidriomis ir nediskriminuojančiomis procedūromis, taip pat kad būtų užtikrintas elektros tinklų naudotojų naujai prijungiamų gamintojų įrenginių, gaminančių vartotojų įrenginių (toliau kartu – elektrinės), energijos kaupimo įrenginių, kai elektros energija ar jos dalis, persiunčiama energijos kaupimo įrenginiams įkrauti, vėliau yra grąžinama į operatorių elektros tinklus (toliau – energijos kaupimo įrenginys, visi kartu – įrenginiai) ir vartotojų energetikos įrenginių prijungiamų prie perdavimo sistemos operatoriaus tinklų, ekonominis efektyvumas ir kad nebūtų sukurta nepagrįstų kliūčių patekti į elektros energijos rinką. Jeigu įrenginio savininkas padengia išlaidas, susijusias su neriboto prijungimo užtikrinimu, prijungimo pajėgumų arba eksploatavimo apribojimai netaikomi.“
.	Pakeisti 6.2 papunktį ir jį išdėstyti taip:
„. įrenginių savininkų galimybes padengti išlaidas, susijusias su neriboto prijungimo užtikrinimu, numatančią tvarką;“
.	Papildyti 6.131 papunkčiu:
„. išimčių, kurios neturi įtakos elektros energetikos sistemos darbo saugumui, stabilumui ir patikimumui, taikymo procedūras;“.



Pirmininkas	Renatas Pocius

